**Anexa 1**

**Contract individual de studii și pregătire practică în învățământ dual**

# CAPITOLUL I

## Părțile contractante

Prezentul contract se încheie între:

1. **UNIVERSITATEA ,,VASILE ALECSANDRI” DIN BACĂU**, cu sediul în Bacău, Calea Mărășești nr. 157, cod poștal 600115, având C.U.I.: **4278094** și Cont IBAN: **RO09TREZ06120F370 100XXXX,** deschis la Activitatea de Trezorerie și Contabilitate Publică Bacău, reprezentată de **Rector, Prof.univ.dr.ing. Carol SCHNAKOVSZKY** și **Director economic, Ec. Cristina BORDIANU**, prin **Facultatea de Inginerie**, reprezentată de **Decan, Conf.univ.dr.ing. Mirela PANAINTE-LEHĂDUȘ,**

2. Operatorul economic . . . . . . . . . ., cu sediul în . . . . . . . . . ., str. . . . . . . . . . . nr ,

județul/municipiul . . . . . . . . . ., identificat cu J . . . . . . . . . ., CUI . . . . . . . . . ., telefon . . . . .

. . . . ., fax . . . . . . . . . ., e-mail . . . . . . . . . ., reprezentat legal prin . . . . . . . . . ., având funcția de . . . . .

. . . . .

și

3. Studentul/studenta , având codul numeric personal

(CNP) . . . . . . . . ………………. ., înmatriculat în anul universitar . . . . . . . . . . în anul de

studiu, programul de studii………………………., Facultatea de Inginerie, ciclul de studii ……………

# CAPITOLUL II

## Obiectul contractului, scopul și durata acestuia

**Art. 1. -** (1) Prezentul contract stabilește drepturile și obligațiile părților privind pregătirea studenților, organizată împreună cu operatorul economic partener, ca parte a programului de pregătire profesională prin învățământ dual.

1. Prezentul contract are ca scop formarea profesională de calitate a studentului în programul de studii, în vederea pregătirii lui pentru angajare după absolvire, în conformitate cu nivelul de pregătire și competențele certificate.
2. Prezentul contract se încheie pentru perioada ……………….
3. Pregătirea practică este organizată de către operatorul economic si se desfășoară, de regulă, la sediul acestuia sau în alte spatii, în care acesta poate asigura instruirea practică a studenților.

# CAPITOLUL III

## Statutul studentului

**Art. 2. -** (1) Studentul păstrează pe toată durata pregătirii teoretice și practice statutul de student al Universității ,,Vasile Alecsandri” din Bacău, având toate drepturile și obligațiile care decurg din contractul de studii încheiat cu universitatea pentru programul de studii ,

Facultatea de Inginerie.

1. Operatorul economic partener poate organiza, de comun acord cu universitatea și în conformitate cu reglementările legale aplicabile, stagii suplimentare de pregătire practică pentru studenți.
2. În afara situațiilor prevăzute la alin. (2), se pot organiza stagii suplimentare de pregătire practică, numai în timpul liber al studentului sau în perioada vacanțelor universitare, cu acordul studentului, pe baza unui contract de muncă încheiat cu respectarea prevederilor legislației muncii.

# CAPITOLUL IV

## Drepturile și obligațiile studentului

**Art. 3. –** Drepturile și obligațiile studentului sunt prevăzute în Codul universitar al drepturilor și obligațiilor studentului din Universitatea „Vasile Alecsandri” din Bacău, R-05-05.

# CAPITOLUL V

## Susținerea financiară și alte forme de sprijin material și stimulente acordate de operatorul economic partener de practică

**Art. 4. -** (1) Studentul beneficiază de susținerea financiară și alte forme de sprijin material și stimulente acordate de operatorul economic și universitate.

Studentul practicant poate beneficia și de alte forme de sprijin material și stimulente:

* asigurare de răspundere civilă în cazul unor eventuale accidente, daune sau vătămări corporale generate în timpul practicii;
* premii pentru stimularea performanței;
* examinări de medicina muncii;
* analize medicale necesare desfășurării activității de practică, care sunt indicate de medicul de familie sau de medicul de medicina muncii și care nu sunt gratuite pentru studenți;
* echipament de protecție;
* vizite de studiu.
1. Studenții pot primi concomitent cu bursa pentru învățământul dual, si burse oferite de UBc din fondul de burse, cum ar fi, fără a se limita la acestea: bursa de performanță, bursa de studiu, bursa speciala, bursa sociala, alte burse private etc., conform Regulamentului de acordare a burselor pentru studenții de lam învățământul cu frecvență, ciclurile de studii universitare de scurtă durată, licență, master, doctorat R-05-16.
2. Nu pot fi acordate doua tipuri de burse pentru învățământul dual din oricare alte fonduri provenite de la bugetul de stat sau bugetul UE.
3. Pentru menținerea burselor, studenții trebuie să îndeplinească o serie de condiții, funcție de cerințele UBc și ale operatorului economic, așa cum sunt ele impuse de operatorul economic: a)........................................

b).........................................

c)..........................................

# CAPITOLUL VI

## Drepturile și obligațiile operatorului economic partener de practică

**Art. 5. -** Operatorul economic are dreptul:

1. să participe la evaluarea rezultatelor învățării dobândite de student, pe durata practicii desfășurate la operatorul economic, prin tutorele de practică, ce se consultă în acest scop cu cadrul didactic coordonator de practică desemnat de universitate, în condițiile convenite cu acesta;
2. să propună și să organizeze, în colaborare cu universitatea, stagii suplimentare de pregătire practică pentru studenții care au absentat din motive temeinice;
3. să solicite examinări suplimentare de medicină a muncii pentru verificarea situației medicale a studentului, în legătură cu motivarea absențelor la practică și eventuale incompatibilități medicale cu specificul activității la locul de practică. Examinările suplimentare de medicină a muncii se asigură și se suportă de operatorul economic partener de practică;
4. să propună și să organizeze stagii suplimentare de pregătire practică și în afara situațiilor prevăzute la lit. b), dar numai în timpul liber al studentului sau în perioada vacanțelor universitare, cu acordul studentului, cu respectarea prevederilor legislației muncii;
5. să participe la organizarea și desfășurarea examenului de finalizare a studiilor în conformitate cu metodologiile proprii ale universității, prin desemnarea unui reprezentant în comisiile de examinare în cazul probelor susținute oral sau on line la domeniile de studii la care a asigurat activitățile de practica;
6. să stabilească criteriile de acordare a susținerii financiare, stimulentelor și altor forme de sprijin pentru student cu respectarea reglementărilor legale și în condițiile asumate prin prezentul contract și contractul de parteneriat.

**Art. 6. -** Operatorul economic partener de practică se obligă:

1. să încheie, cu universitatea și cu studentul, contractul individual de studii și pregătire practică în învățământ dual;
2. să asigure condițiile materiale adecvate - utilaje, echipamente, materii prime, materiale consumabile, energie și celelalte utilități necesare pentru toate activitățile de practică de care răspunde prin contractul de parteneriat, în conformitate cu standardul de pregătire profesională, planurile de învățământ și curriculumul în vigoare pentru calificarea precizată la art. 1 alin. (2);
3. să desemneze tutorele de practică responsabil pentru formarea studentului pe parcursul pregătirii practice și să asigure îndeplinirea responsabilităților acestuia;
4. să stabilească, în parteneriat cu universitatea, schemele orare de funcționare a învățământului dual, în conformitate cu prevederile legale și planul de învățământ;
5. să planifice, împreună cu universitatea, stagiile de pregătire practică a studenților în conformitate cu prevederile legale în vigoare. Activitățile desfășurate în timpul stagiului de practică vor fi potrivite cu dezvoltarea fizică, aptitudinile și cunoștințele studentului, fără a-i fi periclitate sănătatea, dezvoltarea și pregătirea profesională.
6. să asigure instruirea studentului cu privire la regulile de organizare și funcționare internă și normele de securitate și sănătate în muncă și să răspundă de aplicarea, pe tot parcursul practicii desfășurate la operatorul economic, a măsurilor necesare pentru asigurarea securității și sănătății în muncă a studentului, în conformitate cu legislația în vigoare. Înainte de începerea stagiului de practică, operatorul economic are obligația de realiza informarea cu privire la regulile de organizare și funcționare internă și de a asigura instruirea studentului cu privire la normele de securitate și sănătate în muncă în conformitate cu legislația în vigoare. Operatorul economic va lua măsurile necesare pentru securitatea și sănătatea în muncă a practicanților, conform prevederilor Legii securității și sănătății în muncă nr. 319/2006, cu modificările ulterioare, și ale Legii nr. 53/2003 - Codul muncii, republicată, cu modificările și completările ulterioare.
7. să organizeze, de comun acord cu universitatea și în conformitate cu reglementările legale aplicabile, stagii suplimentare de pregătire practică pentru studenții pentru care s-a convenit aceasta în conformitate cu prevederile legale și ale prezentului contract;
8. să realizeze evaluarea rezultatelor învățării dobândite de student, pe durata practicii desfășurate la operatorul economic, prin tutorele de practică, care se consultă în acest scop cu cadrul didactic coordonator de practică desemnat de universitate, în condițiile convenite cu acesta, urmând ca rezultatele să fie discutate cu studentul, pentru îmbunătățirea rezultatelor învățării prin muncă;
9. să acorde la timp susținerea financiară și celelalte forme de sprijin material și stimulente, în condițiile prevăzute la art. 5;
10. să comunice universității absențele și abaterile disciplinare înregistrate de student pe parcursul practicii;
11. să se consulte cu universitatea cu privire la măsurile de remediere a rezultatelor pregătirii practice, inclusiv cu privire la îndreptarea/sancționarea unor abateri, pe baza prevederilor din regulamentele de ordine interioară ale operatorului economic, statutului specific studenților și regulamentului intern de organizare a universității.

**Art. 7. -** (1) Înainte de începerea stagiului de practică, operatorul economic are obligația de a asigura instruirea studentului cu privire la normele de securitate și sănătate în muncă în conformitate cu legislația în vigoare.

1. Operatorul economic va lua măsurile necesare pentru securitatea și sănătatea în muncă a practicanților, conform prevederilor Legii securității și sănătății în muncă nr. 319/2006, cu modificările ulterioare, și ale Legii nr. 53/2003 - Codul muncii, republicată, cu modificările și completările ulterioare.
2. Operatorul economic certifică faptul de a fi asigurat în materie de responsabilitate civilă, în funcție de dispozițiile legale și reglementările în vigoare. Această dispoziție nu se aplică partenerilor de practică scutiți prin statutul lor de această asigurare.
3. Operatorul economic are obligația de a informa studentul asupra riscurilor profesionale conform legislației în vigoare.
4. Să elibereze la cerere studentului o adeverință care atestă perioada în care studentul a desfășurat activități de învățare prin muncă, dacă este cazul.

# CAPITOLUL VII

## Drepturile și obligațiile universității

**Art. 8. -** Universitatea are dreptul:

1. să își exercite atribuțiile care îi revin, în baza reglementărilor legale în vigoare, privind organizarea și derularea procesului de pregătire a studenților și stabilirea schemelor orare de funcționare a programelor de studiu implicate, prin consultare cu operatorii economici parteneri;
2. să realizeze evaluarea continuă a studenților la activitățile din planul de învățământ;
3. să inițieze măsuri de pregătire pentru remedierea situației studenților cu progres întârziat, inclusiv prin organizarea, în colaborare cu operatorii economici parteneri, de stagii suplimentare de pregătire practică pentru studenții pentru care s-a stabilit aceasta în conformitate cu prevederile legale și prezentul contract;
4. să organizeze, în colaborare cu operatorii economici, în conformitate cu reglementările în vigoare și în condițiile stabilite de comun acord cu aceștia, desfășurarea examenului de finalizare a studiilor;

g) să fie consultată cu privire la măsurile propuse de operatorul economic, de remediere a rezultatelor pregătirii practice, inclusiv cu privire la îndreptarea/sancționarea unor abateri, pe baza prevederilor din regulamentele de ordine interioară ale operatorului economic, statutului de student și reglementărilor interne de organizare a universității.

**Art. 9. -** Universitatea se obligă:

1. să încheie, împreună cu operatorul economic și studentul, contractul individual de studii și pregătire practică în învățământ dual;
2. să asigure spațiile de instruire cu dotările aferente pentru pregătirea teoretică și pentru componenta de pregătire practică (laboratoare, săli de seminar și de curs), în concordanță cu standardul de pregătire profesională și planurile de învățământ;
3. să asigure resursele umane pentru instruirea teoretică și practică realizată în universitate, în conformitate cu reglementările legale în vigoare;
4. să răspundă de respectarea normelor în vigoare privind asigurarea securității și sănătății în muncă a studenților, pe parcursul perioadelor de formare derulate la universitate;
5. să asigure condițiile necesare și să angajeze cheltuielile legate de evaluarea și certificarea studenților;
6. să desemneze, câte un cadru didactic coordonator pentru fiecare grupă de studenți la instruirea practică, responsabil pentru monitorizarea pregătirii practice derulate la operatorii economici;
7. cadrul didactic coordonator de practică desemnat de universitate colaborează cu tutorele desemnat de operatorul economic pentru evaluarea rezultatelor învățării dobândite de student pe durata practicii desfășurate la operatorul economic și realizează înregistrarea în documente a notelor și absențelor la practică;
8. să stabilească, în parteneriat cu operatorii economici parteneri de practică, schemele orare de funcționare a învățământului;
9. să planifice, împreună cu operatorul economic, stagiile de pregătire practică a studenților și pregătirea practică;
10. să asigure, în colaborare cu operatorii economici, în conformitate cu reglementările în vigoare și în condițiile stabilite de comun acord cu aceștia, organizarea și desfășurarea evaluării continue a studenților;
11. să asigure celelalte drepturi ale studenților prevăzute de legislația în vigoare;
12. să elibereze la absolvirea studiilor adeverința care atestă perioada în care studentul a desfășurat activități de învățare prin muncă, dacă este cazul.

# CAPITOLUL VIII

## Persoane responsabile desemnate de operatorul economic și universitate

**Art. 10. -** (1) Tutorele (persoana care va avea responsabilitatea studentului din partea partenerului de practică) este

Domnul/Doamna . . . . . . . . . .

Funcția . . . . . . . . . .

Tel.: . . . . . . . . . . fax: . . . . . . . . . . e-mail: . . . . . . . . . .

(2) Cadrul didactic - coordonator de practică, responsabil cu monitorizarea derulării stagiului de pregătire practică din partea universității, este:

Domnul/Doamna . . . . . . . . . .

Funcția . . . . . . . . . .

Tel.: . . . . . . . . . . fax: . . . . . . . . . . e-mail: . . . . . . . . . .

# CAPITOLUL IX

## Evaluarea stagiului de pregătire practică

**Art. 11. -** (1) Evaluarea rezultatelor învățării dobândite de student pe durata practicii desfășurate la operatorul economic este realizată de coordonatorul de practica împreună cu tutorele de practică. Vor fi evaluate atât nivelul de dobândire a rezultatelor învățării, cât și comportamentul și modalitatea de integrare a studentului în activitatea operatorului economic (disciplină, punctualitate, responsabilitate în rezolvarea sarcinilor, respectarea regulamentului de ordine interioară al partenerului de practică etc.).

(2) Cadrul didactic coordonator de practică răspunde de înregistrarea în documente a notelor la practică.

# CAPITOLUL X

## Răspunderea părților

**Art. 12. -** Neîndeplinirea sau îndeplinirea necorespunzătoare a obligațiilor asumate prin prezentul contract atrage răspunderea părții în culpă, în afară de cazurile exoneratoare prevăzute de lege.

# CAPITOLUL XI

## Modificarea contractului

**Art. 13. -** (1) Orice modificare adusă clauzelor prezentului contract se face prin act adițional, cu acordul părților.

1. Partea contractantă care solicită modificarea contractului va transmite celorlalte părți o adresă/notificare scrisă, care va prevedea modificările pe care vrea să le aducă, cu cel puțin 15 zile înainte de operarea modificării. În cazul unor motive temeinice, termenul de 15 zile poate fi redus.
2. Modificarea contractului nu poate acționa decât pentru viitor. Orice act adițional încheiat retroactiv este nul.

# CAPITOLUL XII

## Forța majoră

**Art. 14. -** (1) Niciuna dintre părțile contractante nu răspunde de neexecutarea la termen și/sau de executarea în mod necorespunzător (total sau parțial) a oricărei obligații care îi revine în baza prezentului contract, dacă neexecutarea sau executarea necorespunzătoare a obligației respective a fost cauzată de forța majoră, așa cum este definită de lege.

1. Partea care invocă forța majoră este obligată să notifice celorlalte părți, în termen de 15 zile de la producerea evenimentului, urmând ca un certificat sau alt document de la autoritatea competentă certificând apariția situației de forță majoră să fie trimis celorlalte părți.
2. Dacă în termen de 15 zile de la producere, evenimentul respectiv nu încetează, părțile au dreptul să își notifice cu un preaviz de 5 zile încetarea de plin drept a prezentului contract, fără ca vreuna dintre ele să pretindă daune-interese.

# CAPITOLUL XIII

## Încetarea contractului

**Art. 15. -** (1) Prezentul contract încetează prin ajungerea la termen, datorita neîndeplinirii de către student a cerințelor stipulate la art. 5 alin (4) sau prin pierderea statutului de student de către student.

1. Prevederile alin (1) nu sunt aplicabile în situațiile de forță majoră, precum și în alte situații independente de voința părților care conduc la imposibilitatea executării obligațiilor contractuale cum ar fi declanșarea procedurilor convenite prin lege pentru firme în caz de faliment, dizolvare/lichidare voluntară, insolvență, suspendarea temporară a activității, reorganizare judiciară, precum și în alte situații obiective.
2. Sunt asimilate prevederilor alin. (2) și situațiile în care, ulterior încheierii prezentului contract, se constată incompatibilități în legătură cu situația medicală a studentului față de specificul activității și riscurile profesionale la locurile de practică, pentru care, în mod obiectiv, independent de voința părților, nu pot fi identificate soluții pentru continuarea executării obligațiilor contractuale.
3. Nerespectarea obligațiilor asumate prin prezentul contract de către una dintre părți, în mod culpabil, dă dreptul părții lezate de a cere rezilierea contractului.
4. În cazul în care studentul nu respectă obligațiile asumate prin prezentul contract, decizia de reziliere a contractului se adoptă de comun acord între operatorul economic și universitate.
5. În aplicarea prevederilor prezentului articol, operatorul economic partener de practică și universitatea vor acționa cu bună-credință, într-un efort comun de identificare a măsurilor organizatorice, inclusiv a sancțiunilor alternative aplicabile, în conformitate cu reglementările legale privind statutul de student și regulamentele interne ale celor doi parteneri instituționali, pentru continuarea executării contractului, în toate situațiile în care abaterile constatate ale studenților pot fi prevenite sau corijate.

# CAPITOLUL XIV

## Comunicări

**Art. 16. -** (1) Orice comunicare între părți referitoare la îndeplinirea prezentului contract trebuie să fie transmisă în scris.

1. Documentele scrise menționate la alin. (1), transmise sau primite de operatorul economic sau de universitate, trebuie înregistrate atât în momentul transmiterii, cât și în momentul primirii.
2. Comunicările între părți se pot face și prin e-mail, curier, fax, la adresele specificate de către părți sau la oricare din adresele pe care părțile se obligă să și le comunice reciproc.
3. Comunicările către studenți, referitoare la îndeplinirea prezentului contract, se pot realiza și prin modalități de comunicare directă, orală, cu condiția utilizării unui mijloc probator pentru luarea la cunoștință.
4. În situația în care una dintre părțile contractante își schimbă adresa de corespondență este obligată să notifice, în termen de maximum 5 zile, celorlalte părți.

# CAPITOLUL XV

## Soluționarea litigiilor

**Art. 17. -** (1) Părțile contractante vor depune toate eforturile pentru a rezolva pe cale amiabilă, prin tratative directe, orice neînțelegere sau dispută apărută în cadrul sau în legătură cu îndeplinirea contractului.

(2) Dacă după 15 zile de la începerea acestor tratative, părțile contractante nu reușesc să rezolve în mod amiabil o divergență contractuală, fiecare parte poate solicita ca disputa să se soluționeze de către instanțele judecătorești din România.

# CAPITOLUL XVI

## Clauze finale

**Art. 18. -** (1) Prezentul contract reprezintă instrumentul oficial și legal dintre părțile contractante și reprezintă voința părților.

1. Prezentul contract se interpretează după voința concordantă a părților, iar nu după sensul literal al termenilor.
2. La stabilirea voinței concordante se va ține seama, între altele, de scopul contractului, de negocierile purtate de părți, de practicile stabilite între acestea și de comportamentul lor ulterior încheierii contractului.
3. Aplicarea dispozițiilor prevăzute în alin. (2) și (3) se raportează la scopul contractului definit la art. 1 alin. (2) și buna-credință a părților în îndeplinirea prezentului contract.
4. Studentul ia la cunoștință de faptul că datele cu caracter personal din prezentul contract și cele furnizate prin fișa de înscriere sau pe parcursul anilor de studiu vor fi folosite doar în scopul aducerii la îndeplinire a obiectului prezentului contract, inclusiv pentru arhivare, în baza prevederilor legale, în conformitate cu dispozițiile Regulamentului U.E. 679/2016.
	1. Studentul este de acord ca universitatea/operatorul economic să utilizeze în scop de promovare și arhivare, toate materialele scrise, fotografice sau audio video care conțin imaginea sa, realizate pe toată durata studiilor, în cazul în care aceasta este captată în cadrul universității sau în timpul desfășurării unor activități studențești.
	2. Studentul este de acord ca universitatea/operatorul economic să folosească datele cu caracter personal oferite ca mijloc de comunicare (adresa de e-mail, nr de telefon etc) în scopul transmiterii unor materiale de informare în legătură cu obiectul prezentului contract.
5. Studentul ia la cunoștință că are dreptul oricând să își retragă consimțământul pentru prelucrarea datelor cu caracter personal pentru care a fost nevoie de acordul său și că beneficiază de drepturile prevăzute de Regulamentul U.E. 679/2016.

**Art. 19. -** Prezentul contract a fost încheiat la data de , în 3 exemplare originale, câte unul

pentru fiecare parte contractantă.

|  |  |
| --- | --- |
| Universitatea „Vasile Alecsandri” din BacăuRector,Prof. dr. ing. Carol Schnakovszky.Semnătura . . . . . . . . . .Oficiul Juridic al UBc,Semnătura . . . . . . . . . .Student:Numele și prenumele . . . . . . . . . . ……..Semnătura . . . . . . . . . | Operatorul economicReprezentant legal, funcția . . . . . . . . . .Numele și prenumele . . . . . . . . . .Semnătura . . . . . . . . . . |